CELEX: 62007FO0070(01)
Language: bg
Date: 2009-11-10 00:00:00
Title: Определение на Съда на публичната служба (първи състав) от 10 ноември 2009 г. # Luigi Marcuccio срещу Комисия на Европейските общности. # Публична служба - Длъжностни лица - Явна недопустимост. # Дело F-70/07.

ОПРЕДЕЛЕНИЕ НА СЪДА НА ПУБЛИЧНАТА СЛУЖБА (първи състав)
      10 ноември 2009 година
      Дело F‑70/07
      Luigi Marcuccio
      срещу
      Комисия на Европейските общности
      „Публична служба — Длъжностни лица — Иск за обезщетение — Отвод за недопустимост — Явна недопустимост“
      Предмет: Иск на основание членове 236 ЕО и 152 АE, с който г‑н Marcuccio в частност иска Комисията да бъде осъдена да заплати обезщетение
         за вредите, които той твърди, че е претърпял поради отказа ѝ да му изплати сумата на подлежащите на възстановяване съдебни
         разноски, които поддържа, че е направил по дело T‑176/04
      
      Решение: Отхвърля като явно недопустими първото, второто, третото и шестото искане. Всяка страна понася направените от нея съдебни
         разноски във връзка с първото, второто, третото и шестото от исканията, включително разноските, които са направени в производството
         по дело T‑176/04 DEP.
      
      Резюме
      Производство — Съдебни разноски — Определяне — Предмет
      (член 236 ЕО; член 92, параграф 1 от Процедурния правилник на Първоинстанционния съд; член 91 от Правилника за длъжностните
            лица)
      Законодателят е въвел специално производство за определяне на съдебните разноски, в случай че страните спорят относно размера
         и вида на подлежащите на възстановяване разноски във връзка с решение или определение, с което Първоинстанционният съд е решил
         спора им и е присъдил разноските. Освен това посоченото специално производство за определяне на съдебните разноски, което
         е уредено в член 92, параграф 1 от Процедурния правилник на Първоинстанционния съд, изключва възможността възстановяване на
         същите суми или на платени със същата цел суми да се иска по реда за реализиране на извъндоговорната отговорност на Общността.
         В този смисъл са недопустими искове на основание член 236 ЕО и член 91 от Правилника за длъжностните лица, които всъщност
         имат същия предмет като искане за определяне на съдебните разноски.
      
      (вж. точки 16 и 17)
      Позоваване на:
      Първоинстанционен съд — 11 юли 2007 г., Schneider Electric/Комисия, T‑351/03, Сборник, стр. II‑2237, точка 297